প্রবীণ কলকাতা আরও নবীন হবে, হবে আরও স্মার্ট। বিশ্বের অন্যান্য  মেট্রোপলিটান শহরগুলির মত প্রযুক্তিতে আরও উন্নতি করতে উদগ্রীব শহর কলকাতা। আর সেই তাগিদেই এবার কলকাতাকে আরও স্মার্ট করতে উদ্যোগী রাজ্য সরকার। স্মার্ট সিটি শুধু নামেই নয়, উড়ালপুর, মেট্রো, এসি বাসের মতই এবার কলকাতার রাস্তায় মোনো রেল চালানোর কথা ভাবছে পুর ও  নগরন্নোয়ন দপ্তর।
 কলকাতা: প্রবীণ কলকাতা আরও নবীন হবে, হবে আরও স্মার্ট। বিশ্বের অন্যান্য  মেট্রোপলিটান শহরগুলির মত প্রযুক্তিতে আরও উন্নতি করতে উদগ্রীব শহর কলকাতা। আর সেই তাগিদেই এবার কলকাতাকে আরও স্মার্ট করতে উদ্যোগী রাজ্য সরকার। স্মার্ট সিটি শুধু নামেই নয়, উড়ালপুর, মেট্রো, এসি বাসের মতই এবার কলকাতার রাস্তায় মোনো রেল চালানোর কথা ভাবছে পুর ও  নগরন্নোয়ন দপ্তর। রাজ্য সরকারের পুর ও নগরন্নোয়ন দপ্তরের মন্ত্রী ফিরাহাদ হাকিম মোনো রেলের ভাবনা প্রসঙ্গে বলেন, "নিউ টাউনে মোনো রেল চালানোর কথা ভাবছে সরকার। শহরের আইটি জোন, সেক্টর ফাইভ সহ কলকাতার বিভিন্ন অঞ্চলকে আরও সচল করতেই এই ভাবনা। মোনো রেল চালু করতে পারলে শহরের যান পরিষেবারও অনেক উন্নতি হবে"। যদিও এই ভাবনাকে ভোটের আগে প্রতিশ্রুতি বলেই কটাক্ষ করছেন, বিরোধীরা। সরকার বিরোধীদের একাংশ কটাক্ষের সুরে বলছেন, মোদীর বুলেট ট্রেনের মতই এটা একটা ভাঁওতা। ভোট টানতেই এইসব কথা বলছে তৃণমূল, অভিযোগ বিরোধদের।